Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17054

2. Megjegyzés: A fenti 1. megjegyzésben használt tengerszint és földfelszín feletti magasság kifejezések inkább barometrikus, azaz nyomásmagasságot, mint geometrikus, azaz földméréssel számított terepmagasságot jelentenek. Repülési terv — Flight plan A légiforgalmi szolgálati egységek rendelkezésére bocsátott, a légijármű tervezett repülésére vagy a repülés egy szakaszára vonatkozó meghatározott tájékoztatás. Megjegyzés: A repülési tervre vonatkozó előírások a 2. Annexben találhatók. A "repülési terv űrlap" kifejezés a PANS-ATM 2. Függelékében található repülési terv mintát jelzi. Repüléstájékoztató körzet — Flight information region Meghatározott kiterjedésű légtér, amelyen belül repüléstájékoztató és riasztó szolgálatot biztosítanak. Repüléstájékoztató központ — Flight information centre Repüléstájékoztató és riasztó szolgálat biztosítására létrehozott egység. 2007/70/II. szám Repüléstájékoztató szolgálat — Flight information service A repülések biztonságos és eredményes végrehajtásához hasznos tanácsok és tájékoztatások nyújtása céljából biztosított szolgálat. Repülőtér — Aerodrome Szárazföldön vagy vízfelszínen kijelölt terület (beleértve bármely épületet, létesítményt és berendezést), amelyet egészében vagy részben a légijárművek érkezésére, indulására és felszíni mozgására kívánnak felhasználni. Repülőtéri forgalom — Aerodrome traffic A repülőtér munkaterületén üzemelő összes légijármű és egyéb járművek valamint a repülőtér körzetében repülő összes légijármű forgalma. Megjegyzés: A repülőtér körzetében repülő légijárművökön a repülőtér forgalmi körén működő, az oda besoroló és az onnan kilépő légijárművek értendők. Repülőtéri irányító szolgálat — Aerodrome control service A repülőtéri forgalom számára létesített légiforgalmi irányító szolgálat. Repülőtéri irányító torony — Aerodrome control tower A repülőtéri forgalom számára légiforgalmi irányító szolgálat biztosítása céljából létesített egység. Riasztás állapota — Alert phase Olyan helyzet, amelyben egy légijármű és annak fedélzetén tartózkodó személyek biztonságával kapcsolatosan kétség áll fenn. Riasztó szolgálat — Alerting service A kutatásra és mentésre szoruló légijárművek vonatkozásában a megfelelő szervek értesítésére és szükség esetén az ezekkel történő együttműködésre létesített szolgálat. SIGMET tájékoztatás — SIGMET information A meteorológiai hivatal figyelő szolgálata által kiadott olyan meghatározott, az útvonalon várható vagy ténylegesen előforduló időjárási jelenségekről szóló tájékoztatás, amelyek befolyásolhatják a légijárművek üzemeltetésének biztonságát. Szint — Level A levegőben levő légijármű függőleges helyzetére vonatkozó általános kifejezés, amely jelenthet földfelszín feletti vagy tengerszinthez viszonyított magasságot, illetve repülési szintet. Tanácsadói légtér — Advisory airspace Meghatározott kiterjedésű légtér vagy kijelölt útvonal, amelyen belül légiforgalmi tanácsadói szolgálat áll rendelkezésre. Tanácsadói útvonal — Advisory route Kijelölt légiútvonal, amelyen légiforgalmi tanácsadói szolgálat áll rendelkezésre. Tengerszint feletti magasság — Altitude Egy szint, egy pont vagy egy tárgy a közepes tengerszinthez viszonyított függőleges magassága. Területi navigáció — Area navigation (RNAV) Olyan navigációs módszer, amely lehetővé teszi, hogy a légijármű a földi állomásokon alapuló navigációs berendezések fedésterületén belül vagy saját önálló navigációs eszközei lehetőségeinek határain belül illetve ezek kombinációjával bármely kívánt repülési pályát kövessen. 2007/70/II. szám Területi navigációs útvonal — Area navigation route Területi navigáció végrehajtására képes légijárművek részére kijelölt légiforgalmi szolgálati útvonal. Utazómagasság — Cruising level Az a repülési szint, amelyet a légijármű a repülés jelentős szakasza során tart. Útirány — Track A légijármű repülési útvonalának vetülete a föld felületén, amelynek földrajzi irányát bármely adott pontban általában északhoz (földrajzi, mágneses vagy földrajzi hálózati) viszonyítva határozzák meg. Útvonal pont — Way-point Meghatározott földrajzi hely, amelyet valamely területi navigációs útvonal vagy egy területi navigációt alkalmazó légijármű repülési útvonalának meghatározására használnak. Az útvonal pont lehet: Oldalirányú érintésű útvonal pont (fly-by way-point) — Olyan útvonal pont, ahol a következő útvonal vagy eljárás szakasz érintő menti eléréséhez előzetesen számított forduló szükséges. Ténylegesen átrepült útvonal pont (flyover way-point) — Olyan útvonal pont, amelynél a következő útvonal vagy eljárás szakasz eléréséhez fordulót kezdenek. Végső megközelítés — Final approach A műszeres megközelítési eljárás azon szakasza, amely a kijelölt végső megközelítési pontnál, vagy ahol ilyen pontot nem jelöltek ki:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes